Document ID: /roh_data/filtered/fineweb-2-filterrobots_roh.jsonl.gz/27891

Las cursas da skis da la cuppa mundiala da las dunnas a San Murezzan èn da grond’impurtanza per la regiun. Enfin l’onn passà ha la vischnanca da San Murezzan surpiglià sulettamain in import finanzial da 400’000 francs. Uss n’è la vischnanca betg pli pronta da pajar tut quel import. Numnadamain duai perquai vegnir spartì si en avegnir l’import sin tut las vischnancas da l’Engiadin’Ota tenor la clav da repartiziun da la Regiun Malögia.
Entant han las emprimas vischnancas deliberà il sustegn finanzial per l’occurrenza dal december da quest onn. Autras n’han betg anc tractà la dumonda e Samedan ha decidì da surpigliar mo ina part da l’import prevesì.